stanford-oval/wikipedia huggingface dataset:
ทางเสือผ่าน
ละครโทรทัศน์ > นักแสดง

| บทบาท | นักแสดงหลัก |
| --- | --- |
กาญจน์ น้ำงาม: ชนะพล สัตยา
เกรียง น้ำงาม: พงศกร โตสุวรรณ
ไกร น้ำงาม: ณัฐพล ไรยวงค์
วารี: ฮาน่า ลีวิส
สารภี ภาคพยัคฆ์: ปาณิชดา แสงสุวรรณ
อังกาบ: บุศรินทร์ วงค์ลีลนนท์
บทบาท: นักแสดงสมทบ
หาญ ภาคพยัคฆ์ / เสืออินทร์: อานัส ฬาพานิช
ร้อยตำรวจโท ยิ่งศักดิ์ มโนประดิษฐ์ (หมวดยิ่งศักดิ์): ฐปนัท สัตยานุรักษ์
ก้อง น้ำงาม: ธนายง ว่องตระกูล
เกตุ: นันทศัย พิศลยบุตร
จำเรียง: กวินตรา โพธิจักร
กลิ่น: วิภพ บางยี่ขัน
อั้น: ชณภัส รุ่งหิรัญประภากร
ลุงชัย / เสือเชิด: กษาปณ์ จำปาดิบ
แก้ว น้ำงาม: วรัญช์รักษ์ พรปวีณ์วรกุล
กำนันเหิม ภาคพยัคฆ์: เฉลิมพร พุ่มพันธ์วงศ์
เถ้าแก่บุญทอง: นวธันย์ ธวัชวงศ์เดชากุล
สุชาติ: วิชยุตม์ ศุภพร
แม่พระเอก: กุลธิดาฐ์ อักษรนันทน์
หนู: ชุติกาญจน์ ชวเสถียรพงศ์
จ่าวาริช: เสือ ทอรัส
เลี่ยม: วิโรจน์ วงศ์วิเศษศิริ
ลุงอ้อน: สรนันทน์ ร.เอกวัฒน์
ป้ามา: มนสิชา บุญยสิทธิโสภณ
พันตำรวจตรี พิทักษ์ สุวรรณนุรักษ์ (สารวัตรพิทักษ์): ขวัญทูน วิทย์ธรรมานนท์
บทบาท: นักแสดงรับเชิญ
ใบ: คหบดี กัลย์จาฤก
ห้อย: ตะวัลย์ นวนนุกูล
ดำ: พงศ์ภัทร์ พงษ์ประไพ
จ่าแสง: ไพศาล คชสาร
คนขับรถของเถ้าแก่บุญทอง: เทิดพร มโนไพบูลย์
นพดล สมบูรณ์: สมบัติ วงศ์ทิพย์
เสี่ย: สหภูมิ โตตรึงทรัพย์
ลูกน้องเสี่ย: จตุพร หนูเนียม
ควายเหล็ก (นักมวย): พนา เบ็นซู
วิน: ณฐกร เรืองศรี
ลุงปวก: อาท ลำนารายณ์
พี่จืด: ไพโรจน์ น้อยพลาย
เฮียไช้: ธัญชนก ตวงมุกดา
อาม่า: มาเรียม คำเมือง
หมอโรงพยาบาล: ชินธันย์ เธียรกิตติพงษ์
แหล่งข้อมูล

ทางเสือผ่าน ทางเว็บไซต์ ไทยบันเทิง
เกาะล้าน

| เกาะล้าน |
| --- | --- |
ชุมชนและแขวงในเมืองพัทยา

เกาะล้านที่ตั้งของแขวงเกาะล้านในจังหวัดชลบุรี
พิกัด: 12°54′57″N 100°46′39″E﻿ / ﻿12.91583°N 100.77750°E﻿ / 12.91583; 100.77750
ประเทศ: ไทย
จังหวัด: ชลบุรี
อำเภอ: บางละมุง
พื้นที่
 • ทั้งหมด: 4.7 ตร.กม. (1.8 ตร.ไมล์)
ประชากร (2562): 2,958 คน
เกาะล้าน เป็นแขวงหนึ่งในเมืองพัทยา จังหวัดชลบุรี โดยเป็นเกาะขนาด 4.7 ตารางกิโลเมตร กลางอ่าวไทย มีเกาะครกและเกาะสากเป็นบริวาร ใน พ.ศ. 2562 มีประชากร 2,958 คน เกาะล้านห่างจากเมืองพัทยาเพียง 7.5 กิโลเมตร มีชื่อเสียงจากการเป็นแหล่งท่องเที่ยวทางทะเลใกล้พัทยา โดยสามารถเดินทางได้ทั้งจากเรือสปีดโบ้ท หรือเรือเฟอร์รี่ที่ท่าเรือแหลมบาลีฮาย ซึ่งจะไปเทียบท่าที่ท่าเรือหน้าบ้านและหาดตาแหวน
ประวัติ

เกาะล้านเดิมมีสถานะเป็นตำบลเกาะล้าน มีประชากรอาศัยมานานโดยทำการเพาะปลูกและประมง แต่เพราะปัญหาการถูกโจรสลัดปล้น และเกิดอหิวาตกโรคช่วงสงครามโลกครั้งที่สอง ประกอบกับการคมนาคมไม่สะดวก ตำบลเกาะล้านจึงถูกยุบพร้อมกับตำบลเขาไม้แก้วและตำบลตะเคียนเตี้ย รวมเข้ากับตำบลนาเกลือ ก่อนที่จะขึ้นกับเมืองพัทยาในเวลาต่อมาเมื่อวันที่ 29 พฤศจิกายน พ.ศ. 2521
ภูมิประเทศ

พื้นที่มีลักษณะเป็นรูปห้าเหลี่ยมด้านไม่เท่า มีพื้นที่ประมาณสามพันห้าร้อยไร่ สามารถที่จะวัดความยาวของเกาะล้าน จากทิศเหนือจนถึงทิศใต้ ได้ความยาวประมาณ 4.65 กม. ในส่วนของความกว้างของเกาะล้านส่วนที่มีความกว้างมากที่สุดสามารถวัดได้ประมาณ 2.15 กม.
สถานที่ท่องเที่ยวต่างๆบนเกาะล้าน > หาดตาแหวน

อยู่ทางตอนเหนือของเกาะ เป็นหาดทรายยาวประมาณ 750 เมตร มีความงามทางธรรมชาติมาก เพราะมีหาดทรายที่ขาวสะอาดและน้ำทะเลใสสีคราม ปลายหาดทั้งสองด้านยังมีแนวปะการังในระดับน้ำตื้นที่มีสีสันสวยงาม อีกทั้งมีร้านจำหน่ายสินค้าที่ระลึกตั้งเรียงรายตลอดแนวชายหาด
สถานที่ท่องเที่ยวต่างๆบนเกาะล้าน > หาดสังวาลย์

เป็นหาดอีกหาดหนึ่งที่อยู่ติดกับหาดตาแหวนมีความยาว 150 เมตร มีความสงบ จึงเป็นที่นิยมของนักท่องเที่ยวชาวยุโรปที่ชอบนอนอาบแดด หาดสังวาลย์จะสวยงามมากที่สุดในช่วงเดือนธันวาคม - เมษายน
สถานที่ท่องเที่ยวต่างๆบนเกาะล้าน > หาดทองหลาง

เป็นชายหาดขนาดเล็กที่เงียบสงบเหมาะกับนักท่องเที่ยวที่ต้องการพักผ่อนแบบส่วนตัว กิจกรรมหลักของหาดทองหลางคือการดำน้ำดูปะการัง บริเวณปลายหาดที่เชื่อมต่อกับหาดตาแหวน ทั้ง 2 ด้านนี้ยังมีแนวปะการังน้ำตื้นที่สวยงามและมีบริการเดินชมปะการังใต้น้ำแบบ Sea Walker ที่นักท่องเที่ยวนิยมมาใช้บริการ ส่วนนักท่องเที่ยวที่ชื่นชอบปะการังแต่ไม่ชอบการดำน้ำที่หาดนี้ยังมีบริการเรือท้องกระจก ให้สามารถลงไปชมปะการังได้อย่างใกล้ชิด
สถานที่ท่องเที่ยวต่างๆบนเกาะล้าน > หาดตายาย

เป็นชายหาดส่วนตัวที่มีสภาพสงบและร่มรื่น มีน้ำทะเลที่ใส หาดทรายขาวสะอาด ความยาวประมาณ 100 เมตร เป็นที่นิยมของนักท่องเที่ยวชาวยุโรปที่ชอบนอนอาบแดด สองฝั่งของชายหาดประกอบไปด้วยหินก้อนใหญ่ เหมาะสมกับนักท่องเที่ยวที่ชอบความเป็นส่วนตัว และในช่วงหน้าหนาวปลายปีต้นไม้บริเวณนั้นจะเปลี่ยนเป็นสีส้มสวยงามมาก
สถานที่ท่องเที่ยวต่างๆบนเกาะล้าน > หาดแสม

อยู่ทางทิศตะวันตกเฉียงใต้ของเกาะ เป็นหาดทรายยาวประมาณ 700 เมตร มีโขดหินและพื้นป่าที่ค่อนข้างสมบูรณ์มีความสวยงาม เงียบสงบ เหมาะสำหรับการพักผ่อนและการเล่นน้ำ มีน้ำทะเลสีครามและหาดทรายที่ขาวสะอาด ปัจจุบันมีการปรับปรุงภูมิทัศน์โดยรวมทั้งปลูกต้นไม้ สร้างลานอเนกประสงค์ อาคารร้านค้าร้านขายอาหารที่ได้มาตรฐาน รวมถึงเส้นทางสัญจรที่สามารถเดินทางไปมาได้อย่างสะดวกจึงเป็นชายหาดอีกแห่งหนึ่งที่มีนักท่องเที่ยวเข้ามาพักผ่อนเป็นจำนวนมากโดยเฉพาะชาวต่างชาติแถบยุโรป อีกทั้งยังเป็นสถานที่ตั้งของอาคารปลากระเบนสำหรับควบคุมการผลิตไฟฟ้าด้วยกังหันลมและเซลล์แสงอาทิตย์ ทำให้มีหน่วยงานทั้งภาครัฐ เอกชนและประชาชนทั่วไปให้ความสนใจเข้ามาศึกษาดูงานการใช้พลังงานทดแทนในสถานที่ดังกล่าวอยู่เป็นประจำ
สถานที่ท่องเที่ยวต่างๆบนเกาะล้าน > หาดเทียน

เป็นหาดที่สวยงามแห่งที่สองมีความยาวของหาดประมาณ 500 เมตร อยู่ทางทิศตะวันตกของเกาะ หาดทรายแห่งนี้มีความสวยงามไม่แพ้หาดตาแหวนแต่มีขนาดเล็กและเงียบสงบจึงเหมาะสำหรับนักท่องเที่ยวที่ต้องการความเป็นส่วนตัว
สถานที่ท่องเที่ยวต่างๆบนเกาะล้าน > หาดนวล

อยู่ทางตอนใต้ของเกาะล้าน เป็นหาดขนาดเล็กยาวประมาณ 250 เมตร เป็นพื้นที่ที่มีกรรมสิทธิ์เป็นของเอกชน สภาพสิ่งแวดล้อมชายหาดเป็นปะการังอยู่ในสภาพสมบูรณ์ เนื่องจากไม่ค่อยมีนักท่องเที่ยวนิยมมาเที่ยวมากนัก
สถานที่ท่องเที่ยวต่างๆบนเกาะล้าน > จุดชมวิวเขานม

เป็นจุดชมวิวที่สวยงามที่สุดของเกาะล้านตั้งอยู่บริเวณเขานมใกล้ ๆ กับหาดแสมที่นักท่องเที่ยวสามารถเดิน หรือใช้บริการรถมอเตอร์ไซค์รับจ้างขึ้นไปชมความสวยงามของท้องทะเลสีครามกับตัวเมืองพัทยา ที่ธรรมชาติช่างสร้างสรรค์ได้งดงามกลมกลืนดุจภาพวาด ที่ทุกคนต้องประทับใจ และบริเวณนี้ยังเป็นสถานที่สำหรับนักปั่นจักรยานเสือภูเขาที่ชื่นชอบธรรมชาติ
สถานที่ท่องเที่ยวต่างๆบนเกาะล้าน > จุดชมวิวกังหันลม

เป็นจุดชมวิวที่น่าสนใจอีกแห่งหนึ่งบนเกาะล้าน เพราะมีกังหันลมที่ใช้ผลิตกระแสไฟฟ้าสำหรับเกาะล้านเรียงรายกันอยู่มากมาย นอกจากนั้นหากขี่รถขึ้นไปอีกหน่อย จะพบจุดชมวิวที่สามารถเดินดูได้รอบด้าน เป็นจุดชมวิวที่สวยงามมากทีเดียว แต่การขับขี่ยานพาหนะอาจจะต้องระวังนิดนึง เพราะทางค่อนข้างชัน
การเดินทาง

ท่าเรือไปเกาะล้านจะมีที่เดียวเท่านั้นคือท่าเรือแหลมบาลีฮาย ซึ่งจะตั้งอยู่ในโซนพัทยาใต้ ไม่ว่าเราจะเดินทางมาพัทยาด้วยวิธีไหน เราก็ต้องมาขึ้นเรือที่นี่
เราสามารถเลือกนั่งเรือได้ 2 แบบคือเรือโดยสารธรรมดา (เรือสองชั้น) หรือเรือสปีดโบ๊ท
การเดินทาง > เรือโดยสาร

สำหรับเรือโดยสารธรรมดาจะเป็นเรือสองชั้น มีค่าบริการ 30 บาทต่อเที่ยว ใช้เวลาเดินทางประมาณ 45 นาที โดยควรมาถึงท่าเรือก่อนเวลาที่ต้องการโดยสารอย่างน้อย 30 นาที มี 2 ท่าให้เลือกลงคือท่าเรือหน้าบ้านกับท่าเรือหาดตาแหวน
รอบเรือไปท่าเรือหน้าบ้าน
เที่ยวไป : 07:00 น. 10:00 น. 12:00 น. 14:00 น. 15:30 น. 17:00 น. และ 18:30 น.
เที่ยวกลับ : 06:30 น. 07:30 น. 09:30 น. 12:00 น. 14:00 น. 15:30 น. 17:00 และ 18:00 น.
ท่าเรือหน้าบ้านจะเหมาะกับคนที่มาพักค้างคืนมากกว่า เพราะทางโรงแรมจะมารับได้สะดวกกว่าท่าเรือหาดตาแหวน และถ้าใครอยากไปร้านอาหารหรือคาเฟ่บนเกาะล้าน นั่งเรือมาลงที่ท่าหน้าบ้านก็จะเดินทางสะดวกกว่าเช่นกัน นอกจากนี้ ท่าเรือหน้าบ้านยังมีรอบเรือให้ขึ้นเยอะว่าท่าเรือหาดตาแหวนอีกด้วย
รอบเรือไปท่าเรือหาดตาแหวน
เที่ยวไป : 08:00 น. 09.00 น. 11:00 น. และ 13:00 น.
เที่ยวกลับ : 13:00 น. 14:00 น. 15:00 น. 16:00 น. และ 17:00 น.
ท่าเรือหาดตาแหวนจะเหมาะกับที่มาเกาะล้านแบบไปเช้าเย็นกลับ เพราะสามารถลงเล่นน้ำที่หาดตาแหวนได้เลย
การเดินทาง > สปีดโบ๊ท

ถ้าใครอยากถึงเกาะล้านเร็ว ๆ ขอแนะนำให้นั่งสปีดโบ๊ทไปเกาะล้านได้เลย เพราะใช้เวลาเพียงแค่ 15 นาทีก็ถึงเกาะล้านแล้ว โดยเราสามารถเลือกลงได้ทั้งท่าเรือหน้าบ้านและท่าเรือหาดตาแหวนเหมือนกับเรือโดยสาร ส่วนค่าเรือสปีดโบ๊ทจะอยู่ที่ 150 บาทต่อคนสำหรับตั๋วเที่ยวเดียว และ 250 บาทสำหรับตั๋วไป-กลับ แต่อาจจะต้องสอบถามกับทางบริษัทเรืออีกที เพราะแต่ละที่อาจคิดราคาหรือมีโปรโมชันไม่เหมือนกัน
การเดินทาง > การเดินทางจากกรุงเทพ

โดยรถประจำทาง สามารถใช้บริการรถตู้ บริเวณสถานีรถไฟฟ้าอนุสาวรีย์ชัยสมรภูมิ โดยค่าโดยสารนั้นเพียง 100 บาท รถออกทุก ๆ 15 นาที หรือออกเมื่อผู้โดยสารเต็ม
การเดินทาง > การเดินทางจากท่าเรือแหลมบาลีฮาย-กรุงเทพ

ด้วยรถประจำทาง สามารถใช้บริการรถตู้ บริเวณท่าเรือแหลมบาลีฮาย ซึ่งจะมีเจ้าหน้าที่คอยให้บริการอยู่ด้านหน้าท่าเรือ
แหล่งที่พัก

ที่พักบนเกาะล้านส่วนมากจะตั้งอยู่ที่บริเวณท่าเรือหน้าบ้าน และกระจายกันไปบนเกาะและหาดบางหาดเช่นหาดตายาย หาดแสม
แหล่งข้อมูลอื่น

12°54′58″N 100°46′41″E﻿ / ﻿12.916°N 100.778°E﻿ / 12.916; 100.778
ข้อมูลสถานที่ท่องเที่ยวบนเกาะล้านจากสำนักงานเมืองพัทยา เก็บถาวร 2009-06-10 ที่ เวย์แบ็กแมชชีน
หาดตาแหวน

มุมมองเกาะล้านในยามเย็น
การอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2565

การอภิปรายไม่ไว้วางใจการอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2565 เป็นการประชุมสภาผู้แทนราษฎร เพื่อลงมติไม่ไว้วางใจ พล.อ.ประยุทธ์ จันทร์โอชา นายกรัฐมนตรี และรัฐมนตรีเป็นรายบุคคลอีก 10 คน รวม 11 คน โดยได้เสนอญัตติเมื่อวันที่ 15 มิถุนายน พ.ศ. 2565 และสภาผู้แทนราษฎรได้กำหนดกรอบการอภิปรายไว้ 4 วัน คือวันที่ 19-22 กรกฎาคม และลงมติในวันที่ 23 กรกฏาคม
ผลการลงมติ

ต่อไปนี้เป็นผลการลงมติไม่ไว้วางใจนายกรัฐมนตรีและรัฐมนตรี
| 0 | 1 | 2 | 3 | 4 | 5 |
| --- | --- | --- | --- | --- | --- |
| รายนาม | ไว้วางใจ | ไม่ไว้วางใจ | งดออกเสียง | ไม่ลงคะแนน | เข้าร่วมประชุม |
| ประยุทธ์ จันทร์โอชา | 256 | 206 | 9 | 0 | 471 |
| อนุทิน ชาญวีรกูล | 264 | 205 | 3 | 0 | 472 |
| ศักดิ์สยาม ชิดชอบ | 262 | 205 | 5 | 0 | 472 |
| สุชาติ ชมกลิ่น | 243 | 208 | 20 | 0 | 471 |
| จุติ ไกรฤกษ์ | 244 | 209 | 17 | 0 | 470 |
| ชัยวุฒิ ธนาคมานุสรณ์ | 249 | 205 | 18 | 0 | 472 |
| จุรินทร์ ลักษณวิศิษฏ์ | 241 | 207 | 23 | 0 | 471 |
| สันติ พร้อมพัฒน์ | 249 | 204 | 18 | 0 | 471 |
| นิพนธ์ บุญญามณี | 246 | 206 | 20 | 0 | 472 |
| ประวิตร วงษ์สุวรรณ | 268 | 193 | 11 | 0 | 472 |
| อนุพงษ์ เผ่าจินดา | 245 | 212 | 13 | 0 | 470 |
ม.มธุการี
ผลงาน > นวนิยาย > นามปากกา ม.มธุการี

ภาพลวงตา
จากที่นี่ถึงดวงดาว
คนละโลก (สร้างเป็นละครโทรทัศน์ 3 ครั้ง ช่อง 5 2536, ช่อง 7 2545 และ 2558)
ชีวิตมิใช่นวนิยาย
เมื่อหมอกสลาย (สร้างเป็นละครโทรทัศน์ ช่อง 7 2538)
ที่นี่ไม่มีรัก
ทาสน้ำเงิน
นางฟ้าริมทาง
สังคมพลาสติค
ขายวิญญาณ
กรรมของสัตว์
หัวใจสองภาค (สร้างเป็นละครโทรทัศน์ 3 ครั้ง ช่อง 7 2530 และ 2543, ช่อง 3 2552)
ระบำไฟ (สร้างเป็นละครโทรทัศน์ 2 ครั้ง ช่อง 3 2531 และ ช่อง 8 2560)
คลื่นไร้ฝั่ง
บอกให้รู้ว่า...รัก
เหยื่อชีวิต
ทางสายใหม่ (สร้างเป็นภาพยนตร์ 2521 ใช้ชื่อว่า ‘หัวใจสีชมพู’)
วันนี้ที่ยังเหลืออยู่
เมฆสลาย
ฟ้าครื้มฝน
ช่องว่างระหว่างดวงใจ (สร้างเป็นภาพยนตร์ 2520 ใช้ชื่อว่า ‘รักเลือกไม่ได้’)
ทางสายทาส
รักแท้ฉันต้องการ
หัวใจที่ไร้รัก
มือแห่งกาลเวลา
ไร้แรงบิน
รักนอกระบบ
ทะเลสีทอง
เจ้าหุ่นเพื่อนรัก
คลื่นใต้สายธาร
ฝ่าไฟฝัน
หลงในรัก
เพียงหนึ่งในใจ
พรุ่งนี้ที่รอคอย
ทะเลหลับ
รูปเป็นทรัพย์
เมฆหลงฟ้า
เมื่อถึงวันนั้น
ความฝันที่ถูกทำลาย (สร้างเป็นละครโทรทัศน์ ช่อง 5 2537)
บินไปสู่เวหา
นกไกลรัง
มาจากต่างดาว
คลื่นมายา
กลุ่มกาฝาก
ขอรักในฝัน
ฟ้าหนาว
วันนี้ที่ยังเหลืออยู่
ความรักสองคม
สายลมพัดโบก
รักสองฝั่งฟ้า
วิมานเมฆ
คู่สร้าง
เมฆสีกุหลาบ
สิทธิของสัตว์
ทาสน้ำเงิน
บนทางผ่าน
ไฟโหยเชื้อ
ริษยา
รังหนาว (สร้างเป็นละครโทรทัศน์ ช่อง 3 2542)
มายานิรมิต
สัตว์สังคม
สัตว์เหนือเมฆ
ไกลเกินฝัน
ก่อนฟ้าสาง
ผลงาน > นวนิยาย > นามปากกา เพชรน้ำค้าง

กุหลาบที่ไร้หนาม (สร้างเป็นละครโทรทัศน์ ช่อง 7 2540)
ก็รู้ว่าไฟ
ข้าวเปลือก (สร้างเป็นละครโทรทัศน์ ช่อง 7 2537)
ขึ้นอยู่กับกาลเวลา
ความรักสีดำ (สร้างเป็นภาพยนตร์ 2519 และสร้างเป็นละครโทรทัศน์ ช่อง 5 2538)
จะมีใครมาให้รัก
ชีวิตนิรันดร
ชีวิตเปื้อนฝุ่น (สร้างเป็นละครโทรทัศน์ 2 ครั้ง ช่อง 7 2535 และ 2541)
ดาวที่เอื้อมไม่ถึง
ทวนกระแสธาร
ทรายล้อมมุก (สร้างเป็นละครโทรทัศน์ ช่อง 3 2533)
น้ำตาหยดสุดท้าย (สร้างเป็นละครโทรทัศน์ ช่อง 3 2529)
บนรอยร้าว
ปริศนาแห่งหัวใจ (สร้างเป็นภาพยนตร์ 2522 และละครโทรทัศน์ ช่อง 3 2527)
ปางหลัง
ฝนสีนิล
พลังมืด..พรางรัก
ฤดูกาลแห่งดวงใจ
สายน้ำที่ไหลกลับ
สุดรัก...เกินฝัน
สัญญาลวง
เสี้ยวหนึ่งแห่งกาลเวลา
เมื่อรักร้าว (จักรวาลยอดรัก) (สร้างเป็นภาพยนต์ในชื่อ ‘จักรวาลยอดรัก’ 2519 และ สร้างเป็นละครโทรทัศน์ในชื่อ ‘เมื่อรักร้าว’ 2 ครั้ง ช่อง 9 2527 และ ช่อง 5 2533)
ผลงาน > นวนิยาย > นามปากกา ดาหลา สุมาลิน

คนมีคาว (สร้างเป็นละครโทรทัศน์ ช่อง 3 2529)
คนลิขิต
จักรวาลยอดรัก (ภายหลังเปลี่ยนชื่อเป็น เมื่อรักร้าว และใช้นามปากกา เพชรน้ำค้าง)
ความฝันครั้งสุดท้าย (ไม่ปรากฏข้อมูลการรวมเล่ม)
ผลงาน > นวนิยาย > นามปากกา รุ้งพลาย เพชรลดา

รักที่ถูกสาป (สร้างเป็นละครโทรทัศน์ ช่อง 3 2525 ใช้ชื่อว่า ‘พิษรัก’)
รักเดียวที่ปรารถนา
ผลงาน > นวนิยาย > เรื่องสั้น

จุดดับในแก้วไวน์
ดูเพิ่ม

รายชื่อนวนิยายไทย
ทาลัสซีเมีย

| ทาลัสซีเมีย |
| --- | --- |
ชื่ออื่น: Thalassaemia, Mediterranean anemia

ฟิล์มเลือดของผู้ป่วยโรคทาลัสซีเมียชนิดเดลตาเบต้า
สาขาวิชา: โลหิตวิทยา
อาการ: รู้สึกอ่อนเพลีย มีอาการม้ามโต ผิวเหลือง ปัสสาวะสีเข้ม
สาเหตุ: โรคทางพันธุกรรม (กรรมพันธุ์)
วิธีวินิจฉัย: ตรวจเลือด ตรวจพันธุกรรม
การรักษา: การถ่ายเลือด, การล้างพิษหลอดเลือด, กรดโฟลิก
ความชุก: 280 ล้านคน (พ.ศ. 2558)
การเสียชีวิต: 16,800 คน (พ.ศ. 2558)
โรคเลือดจางทาลัสซีเมีย (อังกฤษ: thalassaemia) เป็นโรคเลือดจางที่มีสาเหตุมาจากมีความผิดปกติทางพันธุกรรม ทำให้มีการสร้างโปรตีนที่เป็นส่วนประกอบสำคัญของเม็ดเลือดผิดปกติ จึงทำให้เม็ดเลือดแดงมีอายุสั้นกว่าปกติ แตกง่าย ถูกทำลายง่าย ผู้ป่วยที่เป็นโรคนี้จึงมีเลือดจางกว่าคนทั่วไป โรคนี้พบได้ทั้งหญิงและชายปริมาณเท่า ๆ กัน ถ่ายทอดมาจากพ่อและแม่ทางพันธุกรรมพบได้ทั่วโลก และพบมากในประเทศไทยด้วยเช่นกัน
ประเทศไทยพบผู้ป่วยโรคนี้ร้อยละ 1 และพบผู้ที่เป็นพาหะนำโรคถึงร้อยละ 30-40 คือประมาณ 20-25 ล้านคน  เมื่อพาหะแต่งงานกันและพบยีนผิดปกติร่วมกัน ก็อาจมีลูกที่เกิดโรคนี้ได้ ซึ่งประมาณการณ์ว่าจะมีคนไทยเป็นมากถึง 500,000 คน โรคนี้ทำให้เกิดโลหิตจางโดยเป็นกรรมพันธุ์ของการสร้างเฮโมโกลบิน ซึ่งมีสีแดงและนำออกซิเจนไปเลี้ยงร่างกายส่วนต่างๆ
พยาธิสรีรวิทยา

ทาลัสซีเมียเกิดจากความผิดปกติทางพันธุกรรมของการสังเคราะห์เฮโมโกลบินที่เกิดจากความเปลี่ยนแปลงในอัตราการสร้างสายโปรตีนโกลบิน ที่มีอัตราการสร้างสายโกลบินชนิดหนึ่งๆ หรือหลายชนิดลดลงจะรบกวนการสร้างเฮโมโกลบินและทำให้เกิดความไม่สมดุลในการสร้างสายโกลบินปกติอื่น
ชนิดและอาการ

ทาลัสซีเมีย แบ่งออกเป็น 2 กลุ่มใหญ่ ได้แก่ แอลฟาทาลัสซีเมีย  และ เบต้าทาลัสซีเมีย
ซึ่งก็คือ ถ้ามีความผิดปกติของสายแอลฟา ก็เรียกแอลฟาทาลัสซีเมีย และถ้ามีความผิดปกติของสายเบต้าก็เรียกเบต้าทาลัสซีเมีย
แอลฟาทาลัสซีเมีย
แอลฟาทาลัสซีเมีย เกิดขึ้นเนื่องจากเฮโมโกลบินในสายแอลฟามีการสร้างผิดปกติ  โดยปกติแล้วจะมีแหล่งระบาดอยู่ในแถบตะวันออกเฉียงใต้เป็นหลัก ได้แก่ ไทย จีน ฟิลิปปินส์ และบางส่วนของแอฟริกาตอนใต้
ความผิดปกติเกี่ยวกับการสร้างสายแอลฟา โดยปกติแล้วสายแอลฟา 1 สายจะกำหนดโดยยีน 1 คู่ (2ยีน) ดังนี้
ถ้ามีความผิดปกติเกี่ยวกับยีนในการสร้างสายแอลฟา 1 ยีน จะไม่มีอาการใดๆ แต่จะเป็นพาหะที่ส่งยีนนี้ไปยังลูกหลาน 
ถ้ามีความผิดปกติเกี่ยวกับยีนในการสร้างสายแอลฟา 2 ยีน จะมีภาวะซีดเพียงเล็กน้อย แต่ไม่จำเป็นต้องได้รับการรักษา 
ถ้ามีความผิดปกติเกี่ยวกับยีนในการสร้างสายแอลฟา 3 ยีน จะเกิดภาวะซีดได้ตั้งแต่รุนแรงน้อย จนถึงรุนแรงมาก  บางครั้งเรียกว่าเฮโมโกลบิน H ซึ่งอาจจำเป็นต้องได้รับเลือด 
ถ้ามีความผิดปกติเกี่ยวกับยีนในการสร้างสายแอลฟา 4 ยีน จะเสียชีวิตภายในระยะเวลาสั้นๆภายหลังจากเกิดออกมา เรียกว่า เฮโมโกลบินบาร์ต
เบต้าทาลัสซีเมีย
เบต้าทาลัสซีเมียจะเกิดขึ้นเมื่อสายเบต้าในเฮโมโกลบินนั้นสร้างไม่สมบูรณ์  ดังนั้นเฮโมโกลบินจึงขนส่งออกซิเจนได้ลดลง  ในเบต้าทาลัสซีเมียสามารถแบ่งออกได้เป็นหลายชนิดย่อย ขึ้นอยู่กับความสมบูรณ์ของยีนในการสร้างสายเบต้า
แหล่งระบาดของเบต้าทาลัสซีเมียได้แก่ เอเชียตะวันออกเฉียงใต้และแถบเมดิเตอเรเนียน
ถ้ามียีนที่สร้างสายเบต้าได้ไม่สมบูรณ์ 1 สาย (จากสายเบต้า 2สาย) อาจจะมีภาวะซีดเพียงเล็กน้อย ซึ่งอาจไม่จำเป็นต้องได้รับการรักษา
ถ้ามียีนที่สร้างสายเบต้าได้ไม่สมบูรณ์ทั้ง 2 สาย (จากสายเบต้าทั้ง2สาย) ภาวะซีดอาจมีความรุนแรงได้ปานกลางถึงมาก ในกรณีนี้เกิดจากได้รับยีนที่ผิดปกติมาจากทั้งพ่อและแม่
ถ้ามีภาวะซีดปานกลาง จำเป็นต้องได้รับเลือดบ่อยๆ  โดยปกติแล้วสามารถมีชีวิตได้จนถึงวัยผู้ใหญ่  แต่ถ้ามีภาวะซีดที่รุนแรงมักจะเสียชีวิตก่อนเนื่องจากซีดมาก  ถ้าเป็นรุนแรงอาการมักจะเริ่มต้นตั้งแต่อายุ 6 เดือนแรกหลังเกิด  แต่ถ้าเด็กได้รับเลือดอย่างสม่ำเสมอตั้งแต่แรกเริ่มก็มักจะมีชีวิตอยู่ได้นานมากขึ้น แต่อย่างไรก็ตามก็มักจะเสียชีวิตเนื่องจากอวัยวะต่างๆถูกทำลาย เช่นหัวใจ และตับ
ชนิดและอาการ > อาการ

จะมีอาการซีด ตาขาวสีเหลือง ตัวเหลือง ตับโต ม้ามโต ผิวหนังดำคล้ำ กระดูกใบหน้าจะเปลี่ยนรูป มีจมูกแบน กะโหลกศีรษะหนา โหนกแก้มนูนสูง คางและขากรรไกรกว้างใหญ่ ฟันบนยื่น กระดูกบาง เปราะ หักง่าย ร่างกายเจริญเติบโตช้ากว่าคนปกติ แคระแกร็น ท้องป่อง ในประเทศไทยมีผู้เป็นโรคประมาณร้อยละ 1 ของประชากรหรือประมาณ 6 แสนคน
โรคเลือดจางทาลัสซีเมียมีอาการตั้งแต่ไม่มีอาการใดๆ จนถึงมีอาการรุนแรงมากที่ทำให้เสียชีวิตตั้งแต่อยู่ในครรภ์หรือหลังคลอดไม่เกิน 1 วัน ผู้ที่มีอาการจะซีดมากหรือมีเลือดจางมาก ต้องให้เลือดเป็นประจำ หรือมีภาวะติดเชื้อบ่อยๆ หรือมีไข้เป็นหวัดบ่อยๆ ได้
มากน้อยแล้วแต่ชนิดของทาลัสซีเมียซึ่งมีหลายรูปแบบ ทั้งแอลฟา-ทาลัสซีเมีย และเบต้า-ทาลัสซีเมีย
การรักษา

ให้รับประทานวิตามินโฟลิค (B9) วันละเม็ด
ให้เลือดเมื่อผู้ป่วยซีดมากและมีอาการของการขาดเลือด
ตัดม้ามเมื่อต้องรับเลือดบ่อยๆ และม้ามโตมากจนมีอาการอึดอัดแน่นท้อง กินอาหารได้น้อย
ไม่ควรรับประทานยาบำรุงเลือดที่มีธาตุเหล็ก
ผู้ป่วยที่อาการรุนแรงซีดมาก ต้องให้เลือดบ่อยมากจะมีภาวะเหล็กเกิน อาจต้องฉีดยาขับเหล็ก
การรักษา > แบบประคับประคอง (Low Transfusion)

เพื่อเพิ่มระดับเฮโมโกลบินไว้ในระดับหนึ่ง ไม่ให้เด็กอ่อนเพลียจากการขาดออกซิเจน ซึ่งจะทำให้เด็กไม่เติบโต
การรักษา > การให้เลือดจนหายซีด (High Transfusion)

ระดับเฮโมโกลบินสูงใกล้เคียงคนปกติ ซึ่งอาจต้องให้เลือดทุกสัปดาห์ 2-3 ครั้ง จนระดับเฮโมโกลบินอยู่ในเกณฑ์ดี และต่อไปจะให้สม่ำเสมอทุก 2-3 สัปดาห์ ภายใต้การควบคุมของแพทย์ ถ้าให้ตั้งแต่อายุน้อยในเด็กที่เป็นชนิดรุนแรง จะป้องกันการเปลี่ยนแปลงของใบหน้าเด็ก เขาจะเติบโตมีรูปร่างแข็งแรงดี หน้าตาดี ตัวไม่เตี้ย ตับและม้ามไม่โต แพทย์จะพิจารณาเป็นรายๆ โดยระมัดระวังผลแทรกซ้อนจากการให้เลือดบ่อยและจะต้องให้ยาขับเหล็ก ซึ่งอาจสะสมได้จากการให้เลือดบ่อยครั้ง
นอกจากการให้เลือดดังกล่าว บางรายที่มีอาการม้ามโตมากจนต้องให้เลือดถี่ๆ จากการที่เม็ดเลือดแดงถูกทำลายในม้ามมาก ต้องตัดม้ามออกแต่จะมีการป้องกันการติดเชื้อที่อาจมีตามมาด้วย
การรักษา > ปลูกถ่ายไขกระดูก

โดยการปลูกถ่ายเซลล์ต้นกำเนิดของเม็ดเลือด ซึ่งนำมาใช้ในประเทศไทยแล้วประสบความสำเร็จ เช่นเดียวกับการปลูกถ่ายไขกระดูก ซึ่งทำสำเร็จในประเทศไทยแล้วหลายราย เด็กๆ ก็เจริญเติบโตปกติเหมือนเด็กธรรมดา โดยหลักการคือ นำไขกระดูกมาจากพี่น้องในพ่อแม่เดียวกัน (ต่างเพศก็ใช้ได้) นำมาตรวจความเหมาะสมทางการแพทย์หลายประการ และดำเนินการช่วยเหลือ
การรักษา > การเปลี่ยนยีน

นอกจากนี้ยังมีเทคโนโลยีทันสมัยล่าสุดคือการเปลี่ยนยีน ซึ่งกำลังดำเนินการวิจัยอยู่
การรักษา > แนวทางการป้องกันโรคทาลัสซีเมีย

จัดให้มีการฝึกอบรมบุคลากรทางการแพทย์ เพื่อจะได้มีความรู้ ความสามารถในการวินิจฉัย หรือให้คำปรึกษาโรคทาลัสซีเมียได้ถูกวิธี
จัดให้มีการให้ความรู้ประชาชน เกี่ยวกับโรคทาลัสซีเมีย เพื่อจะได้ทำการค้นหากลุ่มที่มีความเสี่ยง และให้คำแนะนำแก่ผู้ที่เป็นโรคทาลัทซีเมีย ในการปฏิบัติตัวได้อย่างถูกวิธี
จัดให้มีการให้คำปรึกษาแก่คู่สมรส มีการตรวจเลือดคู่สมรส เพื่อตรวจหาเชื้อโรคทาลัทซีเมีย และจะได้ให้คำปรึกษาถึงความเสี่ยง ที่จะทำให้เกิดโรคทาลัทซีเมียได้ รวมถึงการแนะนำ และการควบคุมกำเนิดที่เหมาะสม สำหรับรายที่มีการตรวจพบว่าเป็นโรคทาลัสซีเมียแล้วเป็นต้น
แหล่งข้อมูลอื่น

| --- | --- |
การจำแนกโรค: DICD-10: D56 ICD-9-CM: 282.4 OMIM: 141800 141850 142310 604131 141800 141850 142310 604131 MeSH: D013789 DiseasesDB: 448
ทรัพยากรภายนอก: MedlinePlus: 000587 eMedicine: article/958850 article/206490 article/955496 article/396792 Patient UK: ทาลัสซีเมีย GeneReviews: Alpha-ThalassemiaBeta-Thalassemia
Thalassemia ใน eMedicine.com
โรคทาลัสซีเมียในหญิงตั้งครรภ์
ทำความรู้จักกับโรคทาลัสซีเมีย (Thalassaemia) ทาลัสซีเมีย[ลิงก์เสีย]
GeneReviews/NCBI/NIH/UW entry on Alpha-Thalassemia
OMIM etries on Alpha-Thalassemia
ทาลัสซีเมีย ที่เว็บไซต์ Curlie
Cooley's Anemia Foundation
Information on Thalassemia เก็บถาวร 2017-09-13 ที่ เวย์แบ็กแมชชีน
Learning About Thalassemia published by the National Human Genome Research Institute.
- A patients' help group and support forum
Northern California's Comprehensive Thalassemia Center
Thalassemia Community Forum เก็บถาวร 2021-02-14 ที่ เวย์แบ็กแมชชีน
FerriScan - MRI-based test to measure iron overload เก็บถาวร 2012-02-21 ที่ เวย์แบ็กแมชชีน
วรินท์รัตน์ ยลประสงค์

| วรินท์รัตน์ ยลประสงค์ |
| --- | --- |

ข้อมูลพื้นฐาน
เกิด: 26 มกราคม พ.ศ. 2548 (20 ปี) อเมริกา ประเทศไทย
แนวเพลง: ทีป็อป เจป็อป
อาชีพ: ไอดอล นักร้อง ผู้กำกับละคร นักเต้น
ช่วงปี: พ.ศ. 2561–ปัจจุบัน
ค่ายเพลง: บีเอ็นเคโฟร์ตีเอต ออฟฟิศ (พ.ศ. 2561–2562) iAM (พ.ศ. 2562–ปัจจุบัน)
สมาชิกของ: คาร์ร่า
อดีตสมาชิก: บีเอ็นเคโฟร์ตีเอต ทีมบีทรี
วรินท์รัตน์ ยลประสงค์ (เกิด 26 มกราคม พ.ศ. 2548) ชื่อเล่น นิกี้ ชื่อดัตช์ นีร่า ชู้ท (ดัตช์: Neera Schut) เป็นอดีตไอดอลหญิงเชื้อสายไทย-ดัตช์ อดีตสมาชิกวงบีเอ็นเคโฟร์ตีเอต (BNK48) รุ่นที่ 2 และเป็นอดีตสมาชิกทีมบีทรี (Team BIII) ของวง และปัจจุบันเป็นสมาชิกวงคาร์ร่า (QRRA)
ประวัติ

นิกี้เกิดที่อุดรธานี ลูกครึ่งไทย-ดัตช์ มีเชื้อสายดัตช์จากบิดา บิดาเกิดที่ประเทศเนเธอร์แลนด์ มารดาเป็นคนไทย นิกี้เป็นบุตรคนที่ 2 ของครอบครัว นิกี้ย้ายไปอยู่ที่เชียงใหม่ตอนอายุ 9 ปี และได้เข้าศึกษาต่อระดับประถมถึงมัธยมต้นที่โรงเรียนเรยีนาเชลีวิทยาลัย จากนั้นจึงย้ายมาอยู่ที่กรุงเทพมหานคร และเข้าศึกษาต่อระดับมัธยมต้นและมัธยมปลายปีที่ 4 ที่โรงเรียนอุดมศึกษา หลังจากจบมัธยมศึกษาปีที่ 4 นิกี้ได้สอบเทียบ General Educational Development (GED) ซึ่งเป็นการสอบวุฒิการศึกษาเทียบเท่าระดับมัธยมปลายของสหรัฐ เพื่อเข้าศึกษาในระดับอุดมศึกษาและสามารถสอบเข้าได้เมื่ออายุ 17 ปี ปัจจุบันกำลังศึกษาอยู่ที่สาขาการประชาสัมพันธ์ การโฆษณา วารสารศาสตร์ และการสร้างตราสร้างสรรค์ หลักสูตรนิเทศศาสตร์ (มุ่งเน้นการสื่อสารแบรนด์สร้างสรรค์) คณะนิเทศศาสตร์ มหาวิทยาลัยกรุงเทพ
การทำงาน

นิกี้ได้เข้าร่วมออดิชั่นวงบีเอ็นเคโฟร์ตีเอต (BNK48) ใน พ.ศ. 2561 และได้รับคัดเลือกเป็นสมาชิกรุ่นที่ 2 ของวงและได้เปิดตัวในฐานะสมาชิกวงบีเอ็นเคโฟร์ตีเอต (BNK48) เป็นครั้งแรกในงาน Bangkok Comic Con x Thailand Comic Con 2018 เมื่อวันที่ 29 เมษายน พ.ศ. 2561 และได้แสดงในงานเปิดตัวอย่างเป็นทางการของบีเอ็นเคโฟร์ตีเอต (BNK48) รุ่นที่ 2 "BNK48 2nd Generation The Debut" ในวันที่ 17 กรกฎาคม พ.ศ. 2561  ภายในงานได้มีการประกาศเพลงเดบิวต์ของบีเอ็นเคโฟร์ตีเอต (BNK48) รุ่นที่ 2 อย่างเป็นทางการคือเพลง "ฤดูใหม่" ซึ่งนิกี้ได้รับเลือกเป็นเซ็มบัตสึเพลงนี้ด้วย
นิกี้ได้เข้าร่วมออดิชั่นร้องเพลงเพื่อคัดเลือกเซ็มบัตซึเพลงรอง "Mata Anata no Koto wo Kangaeteta (คิดถึง...)" ในวันที่ 29 ตุลาคม พ.ศ. 2561  และสามารถผ่านการออดิชั่นได้รับคัดเลือกให้เป็นหนึ่งในเซ็มบัตสึ ต่อมาใน พ.ศ. 2562 นิกี้ได้รับเลือกเป็นเซ็มบัตสึในเพลง "77 ดินแดนแสนวิเศษ" ซึ่งเป็นการติดเซ็มบัตสึเพลงหลักครั้งแรกและในปีเดียวกัน นิกี้ได้รับเลือกเป็นสมาชิกทีมบีทรี (Team BIII)  โดยในบีเอ็นเคโฟร์ตีเอตทีมบีทรีเซคันด์สเตจ (BNK48 Team BIII 2nd Stage) นิกี้อยู่ในยูนิตเพลง “Gomen ne Jewel" (ญี่ปุ่น: ごめんね ジュエル)
ต่อมาในวันที่ 7 ธันวาคม พ.ศ. 2562 มีการประกาศในงานจับมือ BNK48 7th Single "77 ดินแดนแสนวิเศษ" ว่านิกี้ได้รับเลือกผ่านการออดิชั่นให้เป็นหนึ่งในสมาชิกในโปรเจกต์พิเศษ BNK48 x Universal Music Group Special Unit ซึ่งเป็นการร่วมงานกันของ บริษัท อินดิเพนเด้นท์ อาร์ทิสท์ เมเนจเม้นท์ จำกัดและยูนิเวอร์แซลมิวสิก ประเทศไทย  พร้อมกับสมาชิกวงบีเอ็นเคโฟร์ตีเอต (BNK48) อีก 5 คนคือเนย, ปัญ, เจนนิษฐ์, นิวและฟ้อนด์ โดยทั้ง 6 คนจะได้เดินทางไปฝึกฝนการร้อง การเต้น การแสดง กับผู้ฝึกฝนระดับโลกที่นครลอสแอนเจลิส ประเทศสหรัฐอเมริกา แต่เนื่องจากเกิดเหตุการณ์แพร่ระบาดของโควิด-19 ทำให้ไม่สามารถเดินทางไปได้ จึงได้ทำการเก็บตัวฝึกซ้อมที่ประเทศไทยเป็นเวลา 1 เดือน แล้วจึงได้ประกาศชื่อวงอย่างเป็นทางการ โดยใช้ชื่อวงว่า ไลร่า (อังกฤษ: LYRA) และในวันที่ 7 ตุลาคม พ.ศ. 2563 ก็ได้มีการแสดงเปิดตัวครั้งแรกของยูนิตนี้ในงาน The Launch of LYRA Debut Stage ณ ควอเทียร์ แกลอรี่ ชั้น M ศูนย์การค้าเอ็มควอเทียร์
ปี พ.ศ. 2563 ในงานเลือกตั้งครั้งที่ 2 ของวงหรือการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 9 นิกี้ได้อันดับที่ 38 ด้วยคะแนน 2,305 คะแนน ส่งผลให้เธอได้เป็นเซ็มบัตสึในเพลงรองของซิงเกิลที่ 9 "Wink wa 3 Kai (วิ้งค์ 3 ครั้ง)"  และในปี พ.ศ. 2565 ในงานเลือกตั้งครั้งที่ 3 ของวงหรือการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 12 นิกี้ได้อันดับที่ 36 ด้วยคะแนน 5,074.41 โทเค็น ส่งผลให้เธอได้เป็นเซ็มบัตสึในเพลงรองของซิงเกิลที่ 12 "Kinou Yori Motto Suki (ชอบเธอมากกว่าเมื่อวาน)"
ในวันที่ 17 กันยายน พ.ศ. 2566 มีการประกาศในงาน BNK48 4th Album "Gingham Check" 2-Shot Event ว่านิกี้ได้รับเลือกให้เป็นเซ็มบัตสึเพลงรองของซิงเกิลที่ 15 “Must Be Now” ซึ่งเป็นเพลงที่มีการคัดเลือกเซ็มบัตสึทั้ง 9 คน ร่วมกับเอิร์น, อีฟ, มีน, มายยู, แพท, พีค, วาว่าและยาหยี จากคะแนนการสอบเต้น
นิกี้ได้มีโอกาสทำงานในฐานะ Acting Coach ให้กับวงบีเอ็นเคโฟร์ตีเอต (BNK48) ซึ่งได้มีผลงานกับวงไปแล้วในการโค้ชชิ่งให้กับมิวสิควิดีโอเพลง "Dare no Koto wo Ichiban Aishiteru?" (ที่หนึ่งตรงนั้น เป็นฉันได้ไหม?) และ "Kurumi to Dialogue" (แล้ว…ต้องทำยังไงล่ะ?)